CELEX: 32020D0652
Language: da
Date: 2020-05-14 00:00:00
Title: Rådets afgørelse (FUSP) 2020/652 af 14. maj 2020 om ændring af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali)

15.5.2020   
               
               
                  DA
               
               
                  Den Europæiske Unions Tidende
               
               
                  L 153/5
               
            
         RÅDETS AFGØRELSE (FUSP) 2020/652
         af 14. maj 2020
         om ændring af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. april 2014 vedtog Rådet afgørelse 2014/219/FUSP (1) om Den Europæiske Unions FSFP-mission i Mali (EUCAP Sahel Mali).
                  
               
                     (2)
                  
                  
                     Rådet understregede i sine konklusioner af 25. juni 2018 om Sahel/Mali betydningen af regionaliseringen af FSFP i Sahel med det formål, hvor det er hensigtsmæssigt, at styrke den civile og militære støtte til grænseoverskridende samarbejde, de regionale samarbejdsstrukturer, især G5 Sahels, og G5-landenes kapacitet og ejerskab til at tackle de sikkerhedsmæssige udfordringer i regionen.
                  
               
                     (3)
                  
                  
                     Den 18. februar 2019 godkendte Rådet et fælles civil-militært operationskoncept om regionalisering af FSFP's indsats i Sahel.
                  
               
                     (4)
                  
                  
                     Den 21. februar 2019 vedtog Rådet afgørelse (FUSP) 2019/312 (2), der forlængede EUCAP Sahel Mali og gav den et finansielt referencegrundlag indtil den 14. januar 2021.
                  
               
                     (5)
                  
                  
                     Den 17. marts 2020 ændrede Den Udenrigs- og Sikkerhedspolitiske Komité operationsplanen for EUCAP Sahel Mali og besluttede, at de ressourcer, der er afsat til den med henblik på regionaliseringen af FSFP's indsats i Sahel, bør øges.
                  
               
                     (6)
                  
                  
                     Afgørelse 2014/219/FUSP bør ændres i overensstemmelse hermed.
                  
               
                     (7)
                  
                  
                     EUCAP Sahel Mali vil blive gennemført under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union —
                  
               VEDTAGET DENNE AFGØRELSE:
         
            Artikel 1
            Artikel 14, stk. 1, sjette og syvende afsnit, i afgørelse 2014/219/FUSP affattes således:
            
               »Det finansielle referencegrundlag til dækning af udgifterne i forbindelse med EUCAP Sahel Mali mellem den 1. marts 2019 og den 14. januar 2021 udgør 69 650 000 EUR.«
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 14. maj 2020.
            
               
                  På Rådets vegne
               
               G. GRLIĆ RADMAN
               
                  Formand
               
            
         
         
            (1)  Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (EUT L 113 af 16.4.2014, s. 21).
         
            (2)  Rådets afgørelse (FUSP) 2019/312 af 21. februar 2019 om ændring og forlængelse af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali) (EUT L 51 af 22.2.2019, s. 29).